Nordic Combination

Nordic Combination es un discipline in li nordic ski. It consiste ex du singul disciplines: li ski-saltation e li ski travers li país. In li nordic combination it hay diferent competitiones: singul, sprint e team-competition. Li max important international competitiones es organisat del Federation International de Ski/FIS. 

Til nu nordic combination es solmen un sport hivernal por mannes e it ne hay international competitiones por féminas.

Desde li annu 1924 li nordic combination es parte del programma del Olimpic Ludes de Hiverne.

Hodie in li max mult competitiones del nordic combination li ski-saltation es li unesim discipline. Li diferentie inter li sportistes in li ski-saltation es transformat un témpor-diferentie por li ski travers li país e li sportistes starta in li órdine e secun li diferenties in li unesim competition. To es nominat anc li Gundersen-metode.

Historie
Quam omni altri modern ski-disciplines li nordic combination originat de Norvegia. Li unesim competitiones es documentat in li annu 1887.

Important competitiones in li nordic combination
 Olimpic Ludes de Hiverne
 Li Championatu mundal del nordic combination es un parte del programma del Championatu mundal in nordic ski
 Mund-Bocale del Nordic Combination chascun novembre til marte organisat del Federation International de Ski/FIS. 

Li max successosi landes in li nordic combination es Norvegia e Germania.

Categorie: Sport hivernal
Categorie: Nordic Ski